smcproject/ml-wiki-sentences huggingface dataset:
ശബരിമലയിലേക്കുള്ള പ്രവേശന കവാടമായാണ് എരുമേലി അറിയപ്പെടുന്നത്.
പ്രധാന ആഘോഷങ്ങൾ പേട്ടതുള്ളൽ‌
എരുമേലി പഞ്ചായത്തിലെ ഒരു പ്രധാന ആഘോഷമാണ് " പേട്ടതുള്ളൽ " എന്നപേരിൽ അറിയപ്പെടുന്നത്.
ഇത് മതപരമായ ഒരു ആഘോഷമാണ്.
അയ്യപ്പ ഭഗവാൻ മഹിഷിയെ വധിച്ചതിൻറെ ഒാർമ്മപ്പെടുത്തലായാണ് ഈ ആഘോഷം കണക്കാക്കപ്പെടുന്നത്.
മലയാളമാസം വൃശ്ചികത്തിലും ധനുവിലുമാണ് (ഡിസംബർ, ജനുവരി മാസങ്ങൾ) പേട്ടതള്ളൽ നടക്കാറുള്ളത്.
ശബരിമല തീർത്ഥാടനത്തോടനുബന്ധിച്ച് വൃശ്ചിക-ധനു (ഡിസംബർ മുതൽ ജനുവരി വരെ) മാസങ്ങളിൽ നാദസ്വരങ്ങളുടെയും വാദ്യങ്ങളുടെയും അകമ്പടിയോടെ വ്രതമെടുക്കുന്ന അയ്യപ്പഭക്തന്മാർ നടത്തുന്ന തുള്ളലാണ് പേട്ടതുള്ളൽ എന്നപേരിൽ അറിയപ്പെടുന്നത്.
അയ്യപ്പഭക്തന്മാർ (സ്ത്രീപുരുഷന്മാരും കുട്ടികളുമുൾപ്പെടെ) തങ്ങളുടെ ശരീരത്തിലാകമാനം ഭസ്മവും വിവിധ നിറങ്ങലിലുള്ള സിന്ദൂരവും അണിഞ്ഞ്, തലയിൽ ബലൂൺ (ഇക്കാലത്ത് ബലൂൺ നിരോധിക്കപ്പെട്ടിരിക്കുന്നു) കയ്യിൽ മരം കൊണ്ടുള്ള കത്തി, ഗദ എന്നിവയേന്തിയും കൈകളിൽ “തൂപ്പ്” എന്ന പേരിൽ അറിയപ്പെടുന്ന മരത്തിൻറെ ചവറുകളും രണ്ടു കന്നി അയ്യപ്പന്മാർ തോളുകളിലേന്തിയ 8 അടി നീളമുള്ള ‘വേട്ടക്കമ്പിൽ” മഹിഷിയുടെ ജഢത്തെ അനുസ്മരിപ്പിക്കും വിധം കെട്ടിത്തൂക്കിയ കറുത്ത കമ്പിളിപ്പുതപ്പിനുള്ളിൽ പച്ചക്കറികളും മറ്റും നിറച്ച് തൂക്കിയിട്ടാണ് തുള്ളൽ നട്ത്തുന്നത്.
കന്നി അയ്യപ്പൻമാർ കൂടുതലുണ്ടെങ്കിൽ ഈ വിധം വേട്ടക്കമ്പുകൾ കൂടുതൽ ഉപയോഗിക്കുന്നു.
അവർ ഈ സമയം “അയ്യപ്പത്തിന്തക്കത്തോം, സ്വാമി തിന്തക്കത്തോം” എന്ന ശരണമന്ത്രങ്ങൾ ഉഛരിക്കുന്നു.
അതോടൊപ്പെം ശരക്കോൽ എന്നറിയപ്പെടുന്ന അമ്പിനെ അനുസ്മരിപ്പിക്കുന്ന ചെറു കോലുകളുമേന്തിയിട്ടുണ്ടാകും.
ഈ ശരക്കോൽ അവസാനം സന്നിധാനത്തിനു സമീപമുള്ള ശരം കുത്തിയിലാണ് നിക്ഷേപിക്കേണ്ടത്.
കന്നി അയ്യപ്പന്മാർ എരുമേലി വഴി മാത്രമേ ശബരിമലയിൽ പ്രവേശിക്കുവാൻ പാടുള്ളു എന്നാണ്.
ഏതെങ്കിലും കാലത്ത് കന്നി അയ്യപ്പന്മാർ ഇല്ലാതെ വരുകയും കല്ലിടും കുന്നിൽ കല്ലുകൾ ഇടാതെ വരുകയും ചെയ്താൽ മഹിഷി ഉയിർത്തെഴുന്നേൽക്കുമെന്നാണ് വിശ്വസിക്കപ്പെടുന്നത്.
പേട്ടതുള്ളൽ ആരംഭിക്കുന്നത് ടൌണിനു മദ്ധ്യത്തിലുള്ള ചെറിയ അമ്പലത്തിൽനിന്നാണ്.
ഇത് തുടങ്ങുന്നതിനു മുമ്പായി വെറ്റില പാക്കിൻറെ അകമ്പടിയോടെ ഒരു നാണയം ഇരുമുടിക്കെട്ടിൽ നിക്ഷേപിച്ച് നമസ്ക്കരിക്കുന്നു.
ഈ ഇരുമുടിക്കെട്ടിനെ “പുണ്യപാമച്ചുമട്” എന്നാണ് വിശേഷിപ്പിക്കുന്നത്.
കോട്ടപ്പടിയിൽ നാളികേരം ഉരുട്ടി ചെറിയ അമ്പലത്തിൽ ദർശനം നടത്തി തുള്ളൽ ആരംഭിക്കുന്നു.
ഒരോ സംഘത്തിലും പെരിയസ്വാമി എന്നറിയപ്പെടുന്ന ഒരു നായകൻ ഉണ്ടാകും.
ഇദ്ദേഹത്തിന് തുള്ളൽ ആരംഭിക്കുന്നതിനു മുമ്പ് അനുയായികൾ പേട്ടപ്പണം കെട്ടേണ്ടതുണ്ട്.
ചെറിയ അമ്പനത്തിൽ നിന്ന് തുള്ളൽ ആരംഭിക്കുന്ന ഭക്തന്മാർ അവിടെ  നിന്ന് വാവർ പള്ളിയങ്ങണത്തിൽ പ്രവേശിച്ച് പള്ളിയ്ക്കു വലം വയ്ക്കുന്നു.
അവിടെ കാണിക്കയിടുകയും പ്രസാദം വാങ്ങി ഇവിടെ നിന്ന് ഏകദേശം അര കിലോമീറ്റർ ദൂരത്തിലുള്ള വലിയമ്പലത്തിലേയ്ക്കു വാദ്യമേളങ്ങളോടെ പ്രവേശിക്കുന്ന ഇവർ കയ്യിലുള്ള ഇലയും കമ്പുകളും പോലെയുള്ള വസ്തുക്കൾ അവിടെ ഉപേക്ഷിക്കുകയും കുളിച്ചു ശുദ്ധിയായി വീണ്ടും ക്ഷേത്രവും വാവരു സ്വാമിയുടെ പള്ളിയും  സന്ദർശിച്ച് കാൽ‌നടയായോ വാഹനമാർഗ്ഗമോ ശബരിമലയിലേയ്ക്കു തിരിക്കുന്നു.
കാൽനടക്കാർ പേരൂർതോടു വഴി നിബിഢ വനത്തിലൂടെയാണ് പോകുന്നത്.
പോകുന്ന വഴി അഴുത നദിയിൽ കുളിക്കുകയും അവിടെ നിന്നു മുങ്ങിയെടുക്കുന്ന കല്ല് യാത്രാ മദ്ധ്യോയുള്ള കല്ലിടുംകുന്നിലിട്ട് വണങ്ങുന്നു.
ഇവിടെനിന്ന് കരിമല , നീലിമല എന്നിവ താണ്ടി ശബരിപീഠത്തിലെത്തി ശരം കുത്തിയിൽ ശരം അർപ്പിച്ച് പതിനെട്ടാം പടി കയറി ഹരിഹരസുതനെ ദർശിക്കുന്നു.
പുതിയ പാതകൾ പണി പൂർത്തിയായതോടെ ഭൂരിപക്ഷം ആളുകളും വാഹനങ്ങളിലാണെത്തുന്നത്.
ചന്ദനക്കുട മഹോത്സവം
ഈ കാലത്തു തന്നെ വാവർ പള്ളി കേന്ദ്രീകരിച്ച് ചന്ദനക്കുട മഹോത്സവവും നടത്താറുണ്ട്.
പണ്ടുകാലങ്ങളിൽ "നേർച്ചപ്പാറ ചന്ദനക്കുടം" എന്ന പേരിൽ ഒരു ആഘോഷം നടത്താറുണ്ടായിരുന്നുവെങ്കിലും കാലക്രമേണം അത് അന്യം നിന്നു പോകുകയും പാറ തന്നെ കയ്യേറ്റവും മറ്റുമായി അപ്രത്യക്ഷമാകുകയും ചെയ്തു.
അക്കാലത്ത് ചന്ദനക്കുടത്തോടനുബന്ധിച്ച് വലിയ പാറയുടെ മുകളിലായി കലാപരിപാടികളും വെടിക്കെട്ടും നടത്തിയിരുന്നു.
പഞ്ചായത്തിലെ ആദ്യകാല വിദ്യാഭ്യാസ സ്ഥാപനങ്ങളാണ് സെൻറ് തോമസ് ഹൈസ്ക്കൂൾ , ദേവസ്വം ബോർഡ് ഹൈസ്കൂൾ , വാവർ മേമ്മോറിയൽ ഹൈസ്കൂൾ എന്നിവ.
60 വർഷങ്ങളിലേറെ പഴക്കമുള്ള, എരുമേലി ഫെറോന പള്ളി യുടെ ഉടമസ്ഥതയിലുള്ള സെൻറ് തോമസ് ഹൈസ്കൂളാണ് ഇവയിൽ ഏറ്റവും പഴക്കമുള്ളത്.
ക്രസൻറ് പബ്ലിക് സ്കൂൾ, നിർമ്മല എന്നിവ എന്നിയും പ്രമുഖമാണ്.
എരുമേലിയിൽ നിന്ന് രണ്ടു കിലോമീറ്റർ ദൂരത്തിൽ, മുക്കൂട്ടുതറയിലേയ്ക്കുള്ള പാതയിൽ സ്ഥിതി ചെയ്യുന്ന എം.ഇ.
എസ് കോളജും ഷെർ മൌണ്ട് ആർട്സ് ആൻറ് കൊമേർസ് കോളജും വിദ്യാഭ്യാസ മേഖലയിൽ സ്തുത്യർഹമായ സേവനങ്ങൾ നൽകുന്നു.
ഈ രണ്ടു കോളജുകളും മഹാത്മാഗാന്ധി സർവ്വകലാശാല യുമായി അഫിലിയേറ്റ് ചെയ്തിരിക്കുന്നു.
മുക്കൂട്ടുതറയിലെ അസ്സീസി ഹോസ്പിറ്റൽ ആൻറ് നർസിംഗ് കോളജ്, കൂവപ്പള്ളി യിലെ അമൽജ്യോതി എൻജിനീയറിങ് കോളജ് എന്നിവ പഞ്ചായത്തിനു വളരെ സമീപസ്ഥമായ പ്രദേശങ്ങളിൽ നിലകൊള്ളുന്നു.
മുണ്ടക്കയം , കാഞ്ഞിരപ്പള്ളി , പൊൻകുന്നം , റാന്നി എന്നീ പട്ടണങ്ങളിലൂടെ എരുമേലി പഞ്ചായത്തിലേയ്ക്കു പ്രവേശിക്കാൻ സാധിക്കുന്നു.
കോട്ടയം , എറണാകുളം എന്നീ പ്രദേശങ്ങളിൽ നിന്നും എത്തുന്നവർ പൊൻകുന്നത്ത് നിന്ന് നേരിട്ടോ, അല്ലെങ്കിൽ കാഞ്ഞിരപ്പള്ളി വഴിയോ ആണ് എരുമേലിയിൽ എത്തിച്ചേരുന്നത്.
ഹൈറേഞ്ചിൽ നിന്നുള്ളവർ പ്രധാനമായും ഉപയോഗിക്കുന്നത് മുണ്ടക്കയം-എരുമേലി സംസ്ഥാന പാതയാണ്.
തലസ്ഥാനമായ തിരുവനന്തപുരത്തേയ്ക്കു പോകുവാൻ റാന്നി വഴിയാണ് പോകേണ്ടത്.
NH 183 ദേശീയ പാത എരുമേലിയക്ക് 10 കിലോമീറ്റർ സമീപത്തു കൂടി ഇരുപത്താറാം മൈലിലൂടെയാണ് കടന്നു പോകുന്നത്.
ഏറ്റവും സമീപസ്ഥമായ റെയൽവേ സ്റ്റേഷനുകൾ, കോട്ടയം , ചെങ്ങന്നൂർ , ചങ്ങനാശേരി , തിരുവല്ല റെയിൽവേസ്റ്റേഷനുകളാണ്.
പ്രഖ്യാപിക്കപ്പെട്ട ശബരി റെയിൽപാത കടന്നു പോകേണ്ടതു എരുമേലി പഞ്ചായത്തിലൂടെയാണ്.
കൊച്ചിൻ അന്താരാഷ്ട്ര വിമാനത്താവളമാണ് (119 km) ഏറ്റവുമടുത്ത വിമാനത്താവളം.
തിരുവനന്തപുരം വിമാനത്താവളം 140 കിലോമീറ്റർ അകലെയായി സ്ഥിതി ചെയ്യുന്നു.
വിമാനത്താവള നിർമ്മാണം
ശബരിമല തീർത്ഥാടകരുടെയും സമീപ ജില്ലകളുടെയും സൌകര്യാർത്ഥം മറ്റു മൂന്നു സ്ഥലങ്ങൾ പരിഗണിച്ചതിനൊപ്പം കേരള സർക്കാരിന് അവകാശപ്പെട്ട ചെറുവള്ളി എസ്റ്റേറ്റിൽ ഒരു എയർപോർട്ട് നിർമ്മിക്കുവാനുള്ള സന്നദ്ധത കേന്ദ്രസർക്കാരും സംസ്ഥാന സർക്കാരും അറിയിച്ചിരുന്നു.
ഈ സ്ഥലം സർക്കാർ വകയാണെന്നു കോടതി വിധിച്ചിരുന്നുവെങ്കിലും തർക്കങ്ങൾ വീണ്ടും കോടതിയിലും പുറത്തുമായി നടന്നകൊണ്ടിരിക്കുന്നു.
ഒരു വലിയ മേഖലയിൽ വ്യവസായരഹിതമായതും അംബരചുംബികളും മറ്റും ഒഴിവാക്കിയുള്ളതുമായ ഒരു ഗ്രീൻഫീൽഡ് എയർപോർട്ടാണ് ഇവിടെ വിഭാവന ചെയ്യുന്നത്.
വിവിധ പ്രദേശങ്ങളിൽ നിന്നുള്ള ദൂരം കോട്ടയം : 50 km കൊച്ചി : 98 km കുമളി : 70 km കാഞ്ഞിരപ്പള്ളി : 14 km മുണ്ടക്കയം : 13.5 km റാന്നി : 18 km ആങ്ങമ്മൂഴി : 28 km ആലപ്പുഴ : 73 km മണിമല : 17 km ശബരിമല : 46 കി.
സമീപ പ്രദേശങ്ങൾ ശബരിമല മുണ്ടക്കയം റാന്നി തുലാപ്പള്ളി കാഞ്ഞിരപ്പള്ളി കുറുവാമൂഴി ചേനപ്പാടി മുക്കൂട്ടുതറ പൊൻകുന്നം കണമല കാലാവസ്ഥ
എരുമേലി ഗ്രാമത്തിലെ കാലാവസ്ഥ കോപ്പൻ ( Köppen ) ആയി തരം തിരിച്ചിരിക്കുന്നു.
വർഷം മുഴുവൻ ആർദ്രമായ കാലാവസ്ഥയാണിവിടെ.
വാർഷിക താപനില  31 °C ആണ്.
ഏറ്റവും ചൂടു കൂടിയ മാസങ്ങൾ മാർച്ച് മുതൽ ഏപ്രിൽ വരെയാണ്.
മെയ് മുതൽ ആഗസ്റ്റ് മാസം വരെയുള്ള കാലയളവിൽ എത്തിച്ചേരുന്ന മൺസൂൺ കൂടിയ അളവിൽ മഴയെ പ്രദാനം ചെയ്യുന്നു.
ഈ മേഖലയിലെ വാർഷിക പാതം  2620 മില്ലീമീറ്റർ ആണ്.
ഡിസംബർ മുതൽ ഫെബ്രുവരി വരെയുള്ള മാസങ്ങളിൽ ശൈത്യം ആരംഭിക്കുന്നു.
Erumely, Kerala പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം ശരാശരി കൂടിയ °C (°F) 31.1 (88) 31.9 (89.4) 33.2 (91.8) 33.3 (91.9) 32.7 (90.9) 30.6 (87.1) 30.0 (86) 30.0 (86) 30.6 (87.1) 30.3 (86.5) 30.1 (86.2) 30.5 (86.9) 31.19 (88.15) ശരാശരി താഴ്ന്ന °C (°F) 22.1 (71.8) 22.8 (73) 24.4 (75.9) 25.2 (77.4) 25.2 (77.4) 24.1 (75.4) 23.6 (74.5) 23.7 (74.7) 23.8 (74.8) 23.6 (74.5) 23.3 (73.9) 22.3 (72.1) 23.68 (74.62) മഴ/മഞ്ഞ് mm (inches) 22 (0.87) 39 (1.54) 68 (2.68) 157 (6.18) 254 (10) 454 (17.87) 466 (18.35) 328 (12.91) 240 (9.45) 320 (12.6) 211 (8.31) 61 (2.4) 2,620 (103.16) ഉറവിടം: Climate-Data.org അവലംബം ↑ "CLIMATE: ERUMELY",   Climate-Data.org.
എരുവട്ടി
എരുവട്ടി , കേരളത്തിലെ കണ്ണൂർ ജില്ലയിലെ ഒരു ഗ്രാമമാണ്.
കുപ്പം നദിയുടെ തീരത്താണ് എരുവട്ടി ഗ്രാമം സ്ഥിതി ചെയ്യുന്നത്.
ഈ മേഖലയിലെ നദി ഏഴ് ശാഖകളായി പിരിഞ്ഞിരിക്കുന്നു.
ഇത് പക്ഷികൾക്കും മത്സ്യങ്ങൾക്കും പറ്റിയ രീതിയിലുള്ള ആവാസമേഖലയാണ്.
തളിപ്പറമ്പിൽനിന്ന് ബസ് മാർഗ്ഗം ഈ ഗ്രാമത്തിലെത്തിച്ചേരാൻ സാധിക്കുന്നു.
ഈ ഗ്രാമം ചപ്പരപ്പടവ ( ചപ്പാരപ്പടവ് ) പഞ്ചായത്തിലുൾപ്പെട്ട ഗ്രാമമാണ്.
നെല്ലിപ്പാറ , വിമലശേരി , തിമിരി , തലവയൽ, മാരിഗിരി , രയരോം , തടിക്കടവ് എന്നിവയാണ് സമീപസ്ഥമായ ഗ്രാമങ്ങൾ.
എറഗ്രോസ്റ്റിസ് ഇംഗ്ലീഷ് വിലാസം https://ml.wikipedia.org/wiki/Eragrostis വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
പൊവേസീ കുടുംബത്തിലെ ഒരു ജനുസ്സാണ് എറഗ്രോസ്റ്റിസ് .
എറഗ്രോസ്റ്റിസ് സാധാരണയായി ലവ് ഗ്രാസ്, കെയ്ൻ ഗ്രാസ് എന്നിങ്ങനെ അറിയപ്പെടുന്നു .
എറഗ്രോസ്റ്റിസ് കൊള്ളൈനാൻസിസ് എന്നാണ് നാമകരണം ചെയ്യപ്പെട്ടിരിക്കുന്നത്.
നീലഗിരിയിലെ അവലാഞ്ചി മലയിൽ നിന്നാണ് ഈ പുതിയ ഇനം പുൽചെടി കണ്ടെത്തിയിരിക്കുന്നത്.
സാധാരണയായി സമുദ്ര നിരപ്പിൽ നിന്നും ആയിരം മീറ്റർ ഉയരത്തിലാണ് ഇത് കാണപ്പെടുന്നത്.
പ്രമുഖ സസ്യശാസ്ത്രജ്ഞരായ ഡോ. വി.ജെ. നായർ, ഡോ. ജി.വി.എസ്. മൂർത്തി, ഗാവേഷകൻ സി പി വിവേക് എന്നിവരാണ് ഈ കണ്ടെത്തലിനു പുറകിൽ അവലംബം 1 2 3 ↑ {{ cite web }} : External link in | title= ( help ) ↑ ഇന്ത്യൻ ജേർണൽ ഓഫ് ഫോറസ്ട്രിയുടെ 36-ാം വാള്യം മൂന്നാം ലക്കത്തിൽ പ്രസിദ്ധീകരിച്ചിട്ടുണ്ട്.
ഇസിം
ഇംഗ്ലീഷ് വിലാസം https://ml.wikipedia.org/wiki/ESIM
ഒരു ഉപകരണത്തിലേക്ക് നേരിട്ട് ഉൾച്ചേർത്ത പ്രോഗ്രാം ചെയ്യാവുന്ന സിം കാർഡിന്റെ ഒരു രൂപമാണ് എംബെഡഡ്-സിം (ഇസിം) അല്ലെങ്കിൽ ഉൾച്ചേർത്ത സാർവത്രിക സംയോജിത സർക്യൂട്ട് കാർഡ് ( ഇയുഐസിസി ).
സിം കാർഡ് മാറ്റേണ്ട ആവശ്യമില്ലാത്ത മെഷീൻ ടു മെഷീൻ (എം 2 എം) ആപ്ലിക്കേഷനുകളിൽ, ഇത് ഒരു കണക്റ്ററിന്റെ ആവശ്യകത ഒഴിവാക്കുന്നു, വിശ്വാസ്യതയും സുരക്ഷയും മെച്ചപ്പെടുത്തുന്നു.
ഒരു ഇസിം വിദൂരമായി നൽകാം; അന്തിമ ഉപയോക്താക്കൾക്ക് ഉപകരണത്തിൽ നിന്ന് ഒരു സിം ഫിസിക്കലി സ്വാപ്പ് ചെയ്യേണ്ട ആവശ്യമില്ലാതെ ഓപ്പറേറ്റർമാരെ ചേർക്കാനോ നീക്കംചെയ്യാനോ കഴിയും.
ഏതൊരു മൊബൈൽ ഉപകരണത്തിന്റെയും വിദൂര സിം പ്രൊവിഷനിംഗ് പ്രാപ്തമാക്കുന്ന ജിഎസ്എംഎയുടെ ആഗോള സവിശേഷതയാണ് ഇസിം, കൂടാതെ അടുത്ത തലമുറ കണക്റ്റുചെയ്ത ഉപഭോക്തൃ ഉപകരണത്തിന്റെ സിം ആയി ജിഎസ്എംഎ നിർവചിക്കുന്നു, കൂടാതെ ഇസിം സാങ്കേതികവിദ്യ ഉപയോഗിച്ചുള്ള നെറ്റ്‌വർക്കിംഗ് പരിഹാരം വിവിധ ഇന്റർനെറ്റ് കാര്യങ്ങൾക്ക് വ്യാപകമായി ഉപയോഗിക്കും ( കണക്റ്റുചെയ്‌ത കാറുകൾ (സ്മാർട്ട് റിയർവ്യൂ മിററുകൾ, ഓൺ-ബോർഡ് ഡയഗ്നോസ്റ്റിക്സ് (ഒബിഡി), വെഹിക്കിൾ ഹോട്ട്‌സ്‌പോട്ടുകൾ), ആർട്ടിഫിഷ്യൽ ഇന്റലിജൻസ് ട്രാൻസ്ലേറ്റർമാർ, മിഫി(MiFi) ഉപകരണങ്ങൾ, സ്മാർട്ട് ഇയർഫോണുകൾ, സ്മാർട്ട് മീറ്ററിംഗ്, കാർ ട്രാക്കറുകൾ, ഡിടിയു, ബൈക്ക് പങ്കിടൽ, പരസ്യ കളിക്കാർ, വീഡിയോ എന്നിവ ഉൾപ്പെടെയുള്ള ഐഒടി ) നിരീക്ഷണ ഉപകരണങ്ങൾ മുതലായവ.
ഉപരിതല മൗണ്ട് ഫോർമാറ്റ് പൂർണ്ണ വലുപ്പം, 2 എഫ്എഫ്, 3 എഫ്എഫ്, 4 എഫ്എഫ് സിം കാർഡുകൾക്ക് സമാനമായ ഇലക്ട്രിക്കൽ ഇന്റർഫേസ് നൽകുന്നു, പക്ഷേ നിർമ്മാണ പ്രക്രിയയുടെ ഭാഗമായി ഒരു സർക്യൂട്ട് ബോർഡിലേക്ക് ലയിപ്പിക്കുന്നു.
ഇസിം ഫോർമാറ്റിനെ സാധാരണയായി എംഎഫ്എഫ്2(MFF2) എന്ന് വിളിക്കുന്നു .
2010 മുതൽ ജി‌എസ്‌എം‌എ ഒരു സോഫ്റ്റ്വെയർ അധിഷ്ഠിത സിം കാർഡിന്റെ സാധ്യതകളെക്കുറിച്ച് ചർച്ച ചെയ്യുകയായിരുന്നു.
വ്യാവസായിക ഉപകരണങ്ങളിൽ ഇയുഐസിസി(eUICC) സജ്ജമാക്കിയിട്ടുണ്ടെന്ന് മോട്ടോറോള അഭിപ്രായപ്പെട്ടപ്പോൾ, ആപ്പിൾ "ഉപഭോക്തൃ ഉൽ‌പ്പന്നത്തിൽ എംബെഡഡ് യു‌ഐ‌സി‌സി ഉപയോഗിക്കുന്നത് നിരോധിക്കുന്ന എന്തെങ്കിലും പ്രസ്താവന നടത്തിയിട്ടുണ്ട് എന്ന് സമ്മതിച്ചില്ല."
സ്റ്റാൻഡേർഡിന്റെ ആദ്യ പതിപ്പ് 2016 മാർച്ചിൽ പ്രസിദ്ധീകരിച്ചു, രണ്ടാമത്തെ പതിപ്പ് 2016 നവംബറിൽ പ്രസിദ്ധീകരിച്ചു.
2016 ൽ സാംസിങ് ഗിയർ എസ് 2 സ്മാർട്ട് വാച്ചാണ് ഒരു ഇസിം നടപ്പിലാക്കിയ ആദ്യത്തെ ഉപകരണം.
2017 ൽ, മൊബൈൽ വേൾഡ് കോൺഗ്രസ് സമയത്ത്, ക്വാൽകോം ഒരു തത്സമയ പ്രകടനത്തോടെ, ബന്ധപ്പെട്ട സോഫ്റ്റ്വെയറുമായി (സുരക്ഷിതമായ ജാവ ആപ്ലിക്കേഷനുകൾ) ബന്ധപ്പെട്ട സ്നാപ്ഡ്രാഗൺ ഹാർഡ്‌വെയർ ചിപ്പിനുള്ളിൽ ഒരു സാങ്കേതിക പരിഹാരം അവതരിപ്പിച്ചു.
നടപ്പാക്കലുകൾ
യൂറോപ്യൻ കമ്മീഷൻ 2012 ൽ എംബെഡഡ് യുഐസിസി ഫോർമാറ്റ് ഇ-കോൾ എന്നറിയപ്പെടുന്ന ഇൻ-വെഹിക്കിൾ എമർജൻസി കോൾ സേവനത്തിനായി തിരഞ്ഞെടുത്തു.
അപകടമുണ്ടായാൽ അടിയന്തര സേവനങ്ങൾക്ക് വേണ്ടി കാറുമായി തൽക്ഷണം ബന്ധിപ്പിക്കുന്നതിന് ഇയു(EU)വിലെ എല്ലാ പുതിയ കാർ മോഡലുകൾക്കും 2018 ഓടെ ഈ കോൾ സർവ്വീസ് ഉണ്ടായിരിക്കണം.
എറാ-ഗ്ലോനാസ്(ERA-GLONASS) എന്നറിയപ്പെടുന്ന ഗ്ലോനാസുമായി(ദേശീയ സാറ്റലൈറ്റ് പൊസിഷനിംഗ് സിസ്റ്റം) റഷ്യക്ക് സമാനമായ ഒരു പദ്ധതി ആവിഷ്ക്കരിച്ചിട്ടുണ്ട്.
കൂടുതൽ ഉപകരണങ്ങൾ വിപണിയിൽ അവതരിപ്പിക്കുന്നതിനാൽ സിംഗപ്പൂർ പുതിയ മാനദണ്ഡമായി ഇസിം അവതരിപ്പിക്കുന്നതിന് വേണ്ടി പൊതുജനാഭിപ്രായം തേടുന്നു.
ആപ്പിൾ അതിന്റെ ആപ്പിൾ വാച്ച് സീരീസ് 3 ലും അതിനുശേഷവും ഐപാഡ് പ്രോ (2018) മുതൽ പുറത്തിറക്കിയ എല്ലാ ഐപാഡിനും പുറമേ ഇസിം പിന്തുണ നടപ്പാക്കി.
ഐഫോൺ എക്സ്എസിനും അതിനുശേഷമുള്ള ഇസിം പിന്തുണയും ആപ്പിളിൽ ഉൾപ്പെടുത്തിയിട്ടുണ്ട്.
ഐഫോണിന്റെ ഇസിം(eSIM) പിന്തുണയ്‌ക്ക് ഐഒഎസ് (iOS) 12.1 അല്ലെങ്കിൽ അതിനുശേഷമുള്ളത് വെർഷൻ ആവശ്യമാണ്.
ലോകമെമ്പാടും വിൽക്കുന്ന എല്ലാ ഐഫോണുകൾക്കും ഇസിം പിന്തുണയില്ല; ചൈനയിലെ പ്രധാന സ്ഥലങ്ങളെ ഉദേശിച്ച് ആപ്പിൾ അവതരിപ്പിച്ച ഈ സവിശേഷത നീക്കംചെയ്തു.
ലോകമെമ്പാടും ഏഴ് സേവന ദാതാക്കളാണ് ആപ്പിളിനുള്ളത്: ഗിഗ്സ്കി, എംടിഎക്സ് കണക്റ്റ്, റെഡ്ടീ മൊബൈൽ, സോറകോം മൊബൈൽ, ട്രൂഫോൺ, യുബിജി(Ubigi), വെബിംഗ് മുതലായവ.
ഗൂഗിൾ 2017 ഒക്ടോബറിൽ പിക്‌സൽ 2 പുറത്തിറക്കി, ഇത് ഗൂഗിൾ ഫൈ സേവനത്തിനൊപ്പം ഉപയോഗിക്കുന്നതിന് വേണ്ടി ഇസിം പിന്തുണ ചേർത്തു.
2018 ൽ ഗൂഗിൾ പിക്സൽ 3, പിക്സൽ 3 എക്സ്എൽ എന്നിവ പുറത്തിറക്കി, തുടർന്ന് 2019 മെയ് മാസത്തിൽ പിക്‌സൽ 3 എ, പിക്‌സൽ 3 എ എക്‌സ്എൽ എന്നിവ ഗൂഗിൾ ഫൈ ഒഴികെയുള്ള കാരിയറുകൾക്ക് ഇസിം പിന്തുണയോടെ പുറത്തിറക്കി.
അതേ വർഷം ഒക്ടോബറിൽ ഗൂഗിൾ ഇസിം പിന്തുണയോടെ പിക്സൽ 4, പിക്സൽ 4 എക്സ്എൽ എന്നിവ പുറത്തിറക്കി.
ഫിസിക്കൽ സിം സ്ലോട്ട് ഇല്ലാത്ത മടക്കാവുന്ന സ്മാർട്ട്‌ഫോണായ മോട്ടറോള റേസറിന്റെ 2020 പതിപ്പ് മോട്ടറോള പുറത്തിറക്കി.
ഉപകരണങ്ങൾ‌ക്കായുള്ള ഇസിം പിന്തുണയെ അടിസ്ഥാനമാക്കി 28 രാജ്യങ്ങളിൽ‌ ലഭ്യമായ ഇസിം 4 തിംഗ്സ് ഇൻറർ‌നെറ്റ് ഓഫ് പ്രൊഡക്റ്റ്സ് പ്ലിൻ‌ട്രോൺ നടപ്പാക്കി.
മൈക്രോസോഫ്റ്റ് 2018 ൽ വിൻഡോസ് 10 ഓപ്പറേറ്റിംഗ് സിസ്റ്റത്തിലേക്ക് ഇസിം അവതരിപ്പിച്ചു, അതിന്റെ ആദ്യത്തെ ഇസിം നടപ്പിലാക്കിയ സർഫേസ് പ്രോ എൽടിഇ 2017 ൽ പുറത്തിറക്കി.
എക്‌സ്ട്രീം ഇന്റർനാഷണൽ എക്‌സ്ട്രീം സ്‌പോർട്‌സ് ചാനലിന്റെ സ്ഥാപകർ 2020 ജനുവരി 15 ന് എക്‌സ്ട്രീംകണക്ട് ആരംഭിക്കുമെന്ന് പ്രഖ്യാപിച്ചു, ഇത് ഇസിം സാങ്കേതികവിദ്യയും സങ്കീർണ്ണമായ സാങ്കേതിക റൂട്ടിംഗ് നെറ്റ്‌വർക്കും മാത്രം ഉപയോഗിക്കുന്ന ഒരു മൊബൈൽ നെറ്റ്‌വർക്ക് ഉപയോക്താക്കൾക്ക് വേഗത്തിലുള്ള ഡാറ്റ വേഗത നൽകുന്നു.
യു‌എസ്‌എ, യുകെ, ഫ്രാൻസ്, ഹോങ്കോംഗ്, ഓസ്‌ട്രേലിയ, സ്‌പെയിൻ, ജർമ്മനി, നെതർലാൻഡ്‌സ്, പോളണ്ട് എന്നീ പ്രദേശങ്ങളിൽ പ്രാദേശിക നമ്പറുകളുള്ള 140 രാജ്യങ്ങളിലെ വോയ്‌സ്, ഡാറ്റ, ടെക്സ്റ്റ് സേവനം ഇതിൽ ഉൾപ്പെടുന്നു.
അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑
ഇസിഐസി മെഡിക്കൽ കോളേജ്, അൽവാർ ഇംഗ്ലീഷ് വിലാസം https://ml.wikipedia.org/wiki/ESIC_Medical_College,_Alwar
ഇന്ത്യയിലെ രാജസ്ഥാനിലെ അൽവാറിൽ സ്ഥിതിചെയ്യുന്ന ഒരു കോ-എഡ്യൂക്കേഷണൽ മെഡിക്കൽ കോളേജാണ് അൽവാറിലെ ESIC മെഡിക്കൽ കോളേജ്.
അൽ‌വാറിലെ എം‌പ്ലോയീസ് സ്റ്റേറ്റ് ഇൻ‌ഷുറൻസ് കോർപ്പറേഷൻ മെഡിക്കൽ കോളേജ് എന്നുമറിയപ്പെടുന്നു.
50 കിടക്കകൾ ഉപയോഗിച്ച് ഇത് സ്ഥാപിച്ചു (ഭാഗികമായി സജീവമാണ്).
ഉത്തർപ്രദേശ് രാജ്കിയ നിർമാൻ നിഗം ലിമിറ്റഡ് 2016 ൽ നിർമ്മിച്ച ഈ കോളേജ് 2017 ൽ ഇ.
എസ്.ഐ.സിക്ക് കൈമാറി.
കോളേജിന് 500 ജനറൽ ബെഡ്ഡുകളും 250 ഡൈനാമിക് ബെഡുകളും ഉണ്ട്.
എന്നാൽ അധികാരികൾ തമ്മിലുള്ള തർക്കം കാരണം 50 കിടക്കകളുള്ള ആശുപത്രിയായി മാത്രമേ ആരംഭിക്കാൻ കഴിഞ്ഞുള്ളൂ.
മെഡിക്കൽ കോളേജ് കെട്ടിടത്തിൽ ആധുനിക സാങ്കേതികവിദ്യയുണ്ട്.
ഡോക്ടർമാർക്കും സ്റ്റാഫ് അംഗങ്ങൾക്കുമായി 200 ഫ്ലാറ്റുകൾ നിർമ്മിക്കുന്നു.
കേന്ദ്രവും സംസ്ഥാന സർക്കാരുകളും തമ്മിലുള്ള തർക്കത്തെത്തുടർന്ന് മെഡിക്കൽ കോളേജ് നിർമ്മിച്ചതുമുതൽ വിവാദത്തിലാണ്.
കോളേജ് എപ്പോൾ പൂർണ്ണമായി പ്രവർത്തിക്കുമെന്ന് സ്ഥിരീകരണമൊന്നുമില്ല.
ഇസിഡോർ ക്ലിന്റൺ റൂബിൻ ഇംഗ്ലീഷ് വിലാസം https://ml.wikipedia.org/wiki/Isidor_Clinton_Rubin
ഒരു അമേരിക്കൻ ഗൈനക്കോളജിസ്റ്റാണ് ഇസിഡോർ ക്ലിന്റൺ റൂബിൻ (ജനുവരി 8, 1883 ജർമ്മനിയിൽ - ജൂലൈ 10, 1958 ലണ്ടനിൽ)  അദ്ദേഹം റൂബിൻ ടെസ്റ്റ്, ട്യൂബൽ ഇൻസുഫ്ലേഷൻ ടെസ്റ്റ് വികസിപ്പിച്ചെടുത്തു.
വന്ധ്യതാ അന്വേഷണത്തിൽ ട്യൂബൽ പേറ്റൻസി പരിശോധിക്കുന്നതിനുള്ള ഒരു ഓഫീസ് നടപടിക്രമമാണിത്.
റൂബിൻ ജനിച്ചത് പ്രഷ്യയിലെ ഒരു ചെറിയ സ്ഥലമായ ഫ്രെഡ്രിക്‌ഷോഫിലാണ് എങ്കിലും, താൻ ജനിച്ചത് വിയന്നയിലാണെന്നാണ് അദ്ദേഹം സാധാരണ ജനങ്ങളോട് പറയാറുള്ളത്.
നെഹീമിയ റൂബിനും ഭാര്യ ഫ്രോമയും നീ കെല്ലറുമായിരുന്നു റൂബിന്റെ മാതാപിതാക്കൾ.
ചെറുപ്രായത്തിൽ തന്നെ അമേരിക്കയിലെത്തി, ന്യൂയോർക്കിലെ സിറ്റി കോളേജിൽ നിന്ന് വിദ്യാഭ്യാസം നേടി.
1905-ൽ കൊളംബിയ യൂണിവേഴ്സിറ്റിയിൽ നിന്ന് മെഡിക്കൽ ബിരുദം നേടി.
തുടർന്ന് മൗണ്ട് സിനായ് ഹോസ്പിറ്റലിൽ മൂന്ന് വർഷം പരിശീലനം നേടി.
1909-ൽ, II യൂണിവേഴ്‌സിറ്റേറ്റ്-ഫ്രൗൻക്ലിനിക്കിലെ സ്‌കോട്ട്‌ലാൻഡറിന്റെ ഗൈനക്കോളജിക്കൽ പാത്തോളജി ലബോറട്ടറിയിൽ ഒരു വർഷം ജോലി ചെയ്യാൻ അദ്ദേഹം വിയന്നയിലേക്ക് പോയി.
1914-ൽ, സിൽവിയ അണ്ടർബെർഗിനെ വിവാഹം കഴിച്ച വർഷം, ഏണസ്റ്റ് വെർട്ടൈമിന്റെ കീഴിൽ പഠിക്കാൻ അദ്ദേഹം വിയന്നയിലേക്ക് മടങ്ങി.
ന്യൂയോർക്കിൽ തിരിച്ചെത്തിയ അദ്ദേഹം മൗണ്ട് സീനായ് ഹോസ്പിറ്റലിലെയും ബെത്ത് ഇസ്രായേൽ ഹോസ്പിറ്റലിലെയും സ്റ്റാഫിൽ ചേർന്നു.
1937 മുതൽ 1948 വരെ അദ്ദേഹം കൊളംബിയ സർവകലാശാലയിൽ പ്രസവചികിത്സയുടെയും ഗൈനക്കോളജിയുടെയും ക്ലിനിക്കൽ പ്രൊഫസറായിരുന്നു.
മൗണ്ട് സീനായ് ഹോസ്പിറ്റലിലെ സജീവ സേവനത്തിൽ നിന്ന് 1945-ൽ വിരമിച്ച അദ്ദേഹം ഒരു കൺസൾട്ടന്റായി.
ലണ്ടനിൽ ഒരു സമ്മേളനത്തിൽ പങ്കെടുക്കവേ, 1958 ജൂലൈ 10-ന് റൂബിൻ മരിച്ചു.
ഇസാലോ ദേശീയോദ്യാനം
ഇസാലോ ദേശീയോദ്യാനം , മഡഗാസ്കറിയിലെ ഇഹോറോംബെ മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്.
വൈവിധ്യമാർന്ന ഭൂപ്രകൃതി ഈ ദേശീയോദ്യാനത്തിനു സ്വന്തമാണ്.
മണൽക്കല്ലു രൂപീകരണങ്ങൾ, ആഴമുള്ള ഗിരകന്ദരങ്ങൾ , നിരയായി ഈന്തപ്പനകൾ നിൽക്കുന്ന മരുപ്പച്ചകൾ‌ , പുൽമേടുകൾ തുടങ്ങിയവ ഈ ദേശീയോദ്യാനത്തിലെ ഭൂപ്രകൃതിയിലടങ്ങിയിരിക്കുന്നു.
ഈ ദേശീയോദ്യാനത്തോട് ഏറ്റവുമടുത്തുള്ള പട്ടണം റനോഹിരയാണ്.
അടുത്തള്ള നഗരങ്ങൾ ടോളിയാര , ഇഹോസി എന്നിവയാണ്.
ഇസാലോ ദേശീയോദ്യാനം, 1962 ലാണ് രൂപീകരിക്കപ്പെട്ടത്.
1997 മുതൽ മഡഗാസ്കർ നാഷണൽ പാർക്ക്സ് അതോറിറ്റിയുടെ നിയന്ത്രണത്തിലാണ് ഈ ദേശീയോദ്യാനം.
ബാര ജനം പരമ്പരാഗതമായി ഈ പ്രദേശത്ത് താമസിച്ചു.
നാടോടികളായ ജനങ്ങൾ കന്നുകാലികളെ കൃഷിചെയ്യുന്നു.
ഈ മേഖലയിൽ പരമ്പരാഗതമായി വസിച്ചു വരുന്നവർ ബാര ജനങ്ങളാണ്.
നാടോടികളായ ഈ ജനങ്ങൾ കന്നുകാലികളെ (സെബു) മേയ്ക്കുന്ന തൊഴിലിൽ ഏർപ്പെട്ടിരിക്കുന്നു.
ഇസി ടു ഇസി ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
(ഇംഗ്ലീഷ് ഉച്ചാരണം - easy to easy ) ഇത് ഒരു തിരച്ചിൽ വെബ്അധിഷ്ഠിത സേവനമാണ് ഇസി ടു ഇസി.
ഇതിൽ ഗൂഗിൾ , യാഹൂ , ബിംഗ് എന്നിവയുടെ സേവനം ഒരു വെബ്‌സൈറ്റ്ഇല് ലഭ്യമാണ് കൂടാതെ സോഷ്യൽ നെറ്റ് വർക്കിംഗ്‌ സൈറ്റ്കൾ, വിക്കിപീഡിയ , ജിമെയിൽ , യാഹൂ മെയിൽ , ഹോട്മെയിൽ എന്നിവയും വളരെ പെട്ടെന്ന് ഒരു ക്ലിക്ക്ല ദൂരത്തിൽ ലഭ്യമാക്കും.
ഇവ കൂടാതെ ഒട്ടനവധി പ്രത്യേകത ഈ സൈറ്റിൽ ഉൾപ്പെടുത്തിയിട്ടുണ്ട്.
(ഓൺലൈൻ tv ചാനലുകൾ, ഓൺലൈൻ റേഡിയോ, ഓൺലൈൻ വർത്തമാന പത്രം, ഇന്റർനെറ്റ്‌ ബാങ്കിംഗ്, ഓൺലൈൻ ഷോപ്പിംഗ്,ഗെയിംസ്)അങ്ങനെ നിരവധി സാദ്യതകൾ.
ഈ വെബ്സൈറ്റ് പൂർണമായും  ഒരു ഇന്ത്യൻ സൈറ്റ് ആണ്.
സമയലാഭവും അതുപോലെ ഏതൊരാൾക്കും വളരെ ലളിതമായി ഉപയോഗിക്കാവുന്നതുംമാണ് ഇത് .
എല്ലാ വെബ്സൈറ്റ്കളും ഉപയോഗിക്കാൻ അനായാസമാണ് എന്നത് കൊണ്ടുതന്നെ ഈ സൈറ്റ് ലളിതമായതിൽ നിന്നും സുഖകരമായ,എന്നതാണ് http://www.ectoec.com/ Archived 2013-12-30 at the Wayback Machine .
thumb|description
ഇസിസോറസ് ഇംഗ്ലീഷ് വിലാസം https://ml.wikipedia.org/wiki/Isisaurus
അന്ത്യ ക്രിറ്റേഷ്യസ് കാലത്ത് ഇന്ത്യയിൽ ജീവിച്ചിരുന്ന ഒരു സോറാപോഡ് കുടുംബത്തിൽപ്പെട്ട ദിനോസറാണ് ഇസിസോറസ് .
പേരിന്റെ ആദ്യ മൂന്നക്ഷരം സൂചിപ്പിക്കുന്നത്  ഇന്ത്യൻ സ്റ്റാറ്റിസ്റ്റിക്കൽ ഇൻസ്റ്റിറ്റ്യൂട്ടിനെയാണ്.
ഏകദേശം പൂർണമായ ഫോസ്സിൽ അസ്ഥിക്കൾ  കണ്ടു കിട്ടിയിടുണ്ട്.
1984 - 1986 കാലത്ത് കണ്ടു കിട്ടിയ മിക്ക അസ്ഥികളും സന്ധിയോടു കൂടിയവ ആയിരുന്നു ഇത്  കൊണ്ട് തന്നെ ഈ വിഭാഗത്തിൽ ഏറ്റവും പൂർണമായ ഫോസ്സിൽ ഉള്ളത് ഇവയ്ക്കാണ് .
ഇവയുടെ  എന്ന് കരുതുന്ന കൊർപ്രൊലിറ്റ്സ് (ഫോസ്സിൽ മലം)  പരിശോധനയിൽ നിന്നും ഇവ ഭക്ഷിച്ചിരുന്ന വിഭാഗത്തിൽ പെട്ട മരങ്ങളെ തിരിച്ചരിഞ്ഞിടുണ്ട്.
വലിയ നീളം കൂടിയ മുൻ കാലുകളും കുത്തനെ ഉള്ള കഴുത്തും ഇവയെ മറ്റു സോറാപോഡ് കുടുംബത്തിൽപ്പെട്ട ദിനോസരുകളിൽ നിന്നും വ്യതസ്തരാക്കുന്നു .
ഏകദേശനീളം കണക്കാക്കിയിരിക്കുന്നത് 18 മീറ്റർ ആണ് (60 അടി ).
ഭാരം ഏകദേശം 14,000 കിലോ ( 15 ടൺ ) ആണ് .
അവലംബം പുറത്തേക്കുള്ള കണ്ണികൾ Saltasauridae Archived 2013-01-20 at the Wayback Machine .
Isisaurus in the Dino Directory.
ഇസുമി ഷികിബു ഇംഗ്ലീഷ് വിലാസം https://ml.wikipedia.org/wiki/Izumi_Shikibu ഇസുമി ഷികിബു, 1765ലെ കൊമാത്സുകെൻ കുസസോഷിയിൽ ചിത്രീകരിച്ചിരിക്കുന്നു.
ഇസുമി ചക്രവർത്തിനി തെയ്ഷിയുടെ സദസ്സിലെ അംഗമായിരുന്നു.
ജപ്പാനിൽ  ഹ്യാൻ കാലഘട്ടത്തിന്റെ മദ്ധ്യത്തിൽ ജീവിച്ചിരുന്ന കവയിത്രിയാണ് ഇസുമി ഷികിബു ( 和泉式部 , ജ: 976?) .
പ്രണയം മുഖ്യപ്രമേയമായി സ്വീകരിച്ചാണ് അവർ തന്റെ സാഹിത്യ സപര്യ തുടർന്നത്.
ഏറ്റവും പുകൾപെറ്റ കവയിത്രിയായി ഹ്യാൻ കാലഘട്ടത്തിൽ അവരെ വാഴ്ത്തിയിരുന്നു.
പേരെടുത്ത മറ്റൊരു കവയിത്രിയായ മുരസാക്കി ഷികിബുവിന്റെ സമകാലീനയുമായിരുന്നു അവർ.242 കവിതകളും കാഷു എന്നറിയപ്പെടുന്ന കാവ്യസമാഹരങ്ങളും അവരുടെ സംഭാവനയിൽപ്പെടുന്നു.
പ്രണയകവിതകൾക്കു പുറമേ പ്രണയബന്ധങ്ങളും ഇസുമിയെ ശ്രദ്ധേയയാക്കി.
ക്യോട്ടോയിലെ അകികോ രാജ്ഞിയുടെ പരിചാരികയായ ഇസുമി ഇക്കാലത്താണ്‌  തന്റെ പ്രസിദ്ധമായ ഇസുമി ഷികിബു നിക്കി എന്ന കാവ്യാത്മകമായ ഡയറി എഴുതുന്നത്.
പിന്നീടവർ ഫ്യൂജിവാര നോ യസുമാസ (958-1036)എന്ന സൈന്യാധിപനെ വിവാഹം കഴിച്ച് ടാൻഗോ പ്രവിശ്യയിലേക്കു താമസം മാറ്റി.
പുറംകണ്ണികൾ ഗ്രന്ഥങ്ങൾ {{ cite book }} : | work= ignored ( help ) അവലംബം
ഇസാമു അകസാക്കി ഇംഗ്ലീഷ് വിലാസം https://ml.wikipedia.org/wiki/Isamu_Akasaki
ജാപ്പനീസ് ഭൗതികശാസ്ത്ര ഗവേഷകനാണ് ഇസാമു അകസാക്കി (赤崎 勇 അകസാക്കി ഇസാമു ), (ജനനം: ജനു: 30, 1929) .
കൂടുതൽ ഊർജക്ഷമവും ദീപ്തവുമായ ബ്ലൂ ലൈറ്റ് എമിറ്റിംഗ് ഡയോഡുകൾ (എൽ ഇ ഡി) വികസിപ്പിച്ചതിനും ബന്ധപ്പെട്ട ഗവേഷണങ്ങൾക്കും  അകസാകി മറ്റു രണ്ടു ജാപ്പനീസ് ഗവേഷകരായ ഹിരോഷി അമാനോ , ഷൂജി നകാമുറ എന്നിവർക്കൊപ്പം   2014 ലെ ഭൗതികശാസ്ത്രത്തിനുള്ള നോബൽ സമ്മാനത്തിന് തെരഞ്ഞെടുക്കപ്പെട്ടു.
ജപ്പാനിലെ കഗോഷിമ പ്രവിശ്യയിൽ ജനിച്ച അകസാക്കി ക്യോട്ടോ സർവ്വകലാശാലയിൽ നിന്നും 1952 ൽ ബിരുദവും നഗോയാ സർവ്വകലാശാലയിൽ നിന്ന് ഡോക്ടറേറ്റും കരസ്ഥമാക്കി.
കുറച്ചു കാലത്തേക്ക്   മത്സുഷിത ഇലക്ച്രിക്കൽ കോർപറേഷൻറെ (ഇപ്പഴത്തെ പേര് പാനാസോണിക് ) ടോക്യോയിലെ ഗവേഷണശാലയുടെ ഡയറക്റ്ററായി സേവനമനുഷ്ഠിച്ചു.
പിന്നീട്   നഗോയാ സർവ്വകലാശാലയിലാണ് അദ്ദേഹം ഗാലിയം നൈട്രൈഡ് ഡയോഡുകളെ സംബന്ധിച്ച ഗവേഷണം തുടർന്നത്.
ഇവിടെ വെച്ചാണ്  ഹിറോഷി അമാനോയുമായുളള ഫലപ്രദമായ കൂട്ടായ്മ ആരംഭിച്ചത്.
തന്റെ പേറ്റന്റുകളിൽ നിന്നുളള വമ്പിച്ച റോയൽറ്റി ഉപയോഗിച്ച്,  അകസാകി 2006-ൽ നഗോയ യൂണിവഴ്സിറ്റി കാംപസ്സിൽ  ഗവേഷണ സ്ഥാപനം ആരംഭിച്ചു .
മെയ്ജോ യൂണിവഴ്സിറ്റിയിലെ പ്രൊഫസറായും അദ്ദേഹം സേവനം അനുഷ്ഠിക്കുന്നു.
ചുവപ്പ് , പച്ച നിറങ്ങളിൽ ഉള്ള എൽ ഇ ഡികൾ തൊള്ളായിരത്തി അറുപതുകളിൽ തന്നെ വികസിപ്പിച്ചെടുക്കാൻ കഴിഞ്ഞെങ്കിലും നീല ഡയോഡുകൾ വികസിപ്പിച്ചെടുക്കുന്നതിൽ പലേ തടസ്സങ്ങളും ഉണ്ടായിരുന്നു.
പ്രകാശവത്കരണത്തിന്  എൽ.ഇ.
ഡി.ഉപയോഗിക്കണമെങ്കിൽ ശുഭ്ര വെളിച്ചം (White light) സാധ്യമാകണം.
ചുവപ്പ്, പച്ച, നീല എന്നീ മൂന്നുതരം എൽ.ഇ.
ഡി.കളും സംയോജിപ്പിച്ചാലേ സൂര്യവെളിച്ചം പോലുളള  ശുഭ്രപ്രകാശം (തരംഗദൈർഘ്യം 400-800nm) ലഭിക്കൂ.
ചുവപ്പ്, പച്ച, നീല എൽ.ഇ.
ഡി.കളുടെ സ്പെക്ട്രം
നീല എൽ.ഇ.
ഡിക്കാവശ്യമായ  എന്ന രാസസംയുക്തമാണ്  ഗാലിയം നൈട്രൈഡ്.
1985-ൽ അകസാകി കലർപ്പില്ലാത്ത  മികച്ച ഗാലിയം നൈട്രൈഡ്  ഏകപരലുകൾ (സിംഗിൾ ക്രിസ്റ്റൽ) വളർത്തിയെടുക്കുന്നതിൽ വിജയം നേടി.
അകാസാകിയും അമാനോയും ചേർന്നു  നഗോയ സർവകലാശാലയിലും നകാമുറ ജപ്പാനിലെ ടോക്കുഷിമയിലുള്ള നിഷിയ കെമിക്കൽസ് എന്ന കമ്പനിയിലും നടത്തിയ ദീർഘമായ ഗവേഷണങ്ങൾക്കും പരീക്ഷണങ്ങൾക്കും ഒടുവിലാണ് കൂടുതൽ കാര്യക്ഷമമായ വെളള എൽ.ഇ.
ഡയോഡുകൾ നിർമിച്ചെടുത്തത്.
ഗാലിയം ലൈട്രൈഡിന്റെ ഗുണമേന്മ വർദ്ധിപ്പിക്കുന്നതിനും മറ്റു രാസപദാർഥങ്ങൾ വളരെ ചെറിയ തോതിൽ കൃത്യമായ അളവോടെ കലർത്തി (doping) പ്രകാശത്തിന് നിറഭേദങ്ങൾ വരുത്തുന്നതിനും അകസാകിയും അമാനോയും പരിശ്രമിച്ചു.
ഗവേഷണ ഫലങ്ങൾ അകസാകിയും അമാനോയും നാനൂറിൽപരം ശാസ്ത്രലേഖനങ്ങളിലുടെ ലോകത്തെ അറിയിച്ചു.
പിന്നീട് എൽ.ഇ.
ഡി. കളുടെ പ്രവർത്തനം കൂടുതൽ കാര്യക്ഷമമാക്കാൻ അകസാകിയും അമാനോവും നാകമൂറയും പി.എൻ ജങ്ഷനുകളുടെ അടരുകളിലേക്ക്  (layers)ശ്രദ്ധ തിരിച്ചു.
വളരെ കുറഞ്ഞ തോതിൽ ഇൻഡിയവും അലുമിനിയവും അടങ്ങിയ  ഗാലിയം നൈട്രൈഡ് ആയിരുന്നു (InGaN/AlGaN) ഈ അടരുകളുണ്ടാക്കാൻ അവർ ഉപയോഗിച്ചത്.
ഇതിൽ നിന്നാണ് നീല എൽ.ഈ.
ഡി  ഉത്പാദിപ്പിച്ചത്.
ഡി മറ്റു പല സാങ്കേതിക പുരോഗതികൾക്കും വഴിതെളിച്ചു.
ഡി. അടിസ്ഥാനപരമായി പി.ടൈപ് (ഹോൾ റിച്ച്) -എൻ.
ടൈപ്പ്(ഇലക്ട്രോൺ റിച്) സെമികണ്ടക്റ്ററുകളുടെ ജങ്ഷനുകളാണ്.
വോൾട്ടേജിനു വിധേയമാകുമ്പോൾ  ഹോൾ- ഇലക്ട്രോൺ പുനഃസംയോജനം(Recombination) നടക്കുന്നു; ആ പ്രക്രിയയുടെ ഭാഗമായി ഉളവാകുന്ന ഊർജ്ജം പ്രകാശമായി വികിരണം  ചെയ്യപ്പെടുന്നു.
ഇത്തരം ബൾബുകൾക്ക് ഫിലമെൻറിന്റെ ആവശ്യമില്ല.
അതുകൊണ്ടു തന്നെ ഊർജ്ജം താപമായി നഷ്ടപ്പെടുന്നുമില്ല.
ഒരു എൽ ഇ ഡി പ്രകാശ സ്രോതസ്സിന്റെ ഊർജ – കാര്യക്ഷമത സാധാരണ ബൾബുകളേയും .
ഫ്ലുറസൻസ് ബൾബുകളേയും അപേക്ഷിച്ച് അനേകമടങ്ങ് കൂടുതലാണ്.
ലോകത്തെ മുഴുവൻ ഊർജ ഉത്പാദനത്തിൻറെ നാലിലൊന്ന് പ്രകാശ സ്രോതസ്സുകൾക്കായി ഉപയോഗിക്കുന്നതിനാൽ ഭീമമായ ഊർജലാഭം ഇതു വഴിയുണ്ടാകും.